钦定古今图书集成/明伦汇编/氏族典/第061卷 > 《廖用贤尚友录》 > 余卞
## 钦定古今图书集成/明伦汇编/氏族典/第061卷 > 《廖用贤尚友录》 > 余卞

按《宋史余良肱传》：“良肱子卞，字洪范，以任子恩试校
书郎，加奉议郎。五溪蛮叛，断渠阳道，官军不得进。卞
适使湖北帅唐义问，即授卞节制诸将，阴选死士三
千人夜击，大破之，蛮遂降。寻有诏废渠阳军为砦，尽
居人护出之。绍圣初，治弃渠阳罪，免归。徽宗即位，复
奉议郎，管勾玉隆观。未几，复渠阳为靖州。又论前事”，
免，终于家。崇宁中，入党籍。